分类：健康-精神心理科-心理科
问题：名医名言中国古代现代名医有关医药方面的名言 
古代现代名医有关医药方面的名言
回答：夫业医者，当先明脏腑……治病不明脏腑，何异于盲子夜行！ 　　　　　　——清王清任《医林改错》 　　 　　　　缓则治其本，急则治其标。治急性病要有胆有识，治慢性病要有方有守。 　　　　　　——岳美中 　　 　　　　风为百病之长。痛则不通，通则不痛。 　　 　　　　夫病有宜补，以泻之之道补之；病有宜泻，以补之之道泻之。 　　　　　　——程杏轩《医述;药略》 　　 　　　　必先岁时，勿伐天和。气聚则塞，气散则通。是痛之休作由气聚散也，故治疝必先治气。 　　　　　　——金匮翼 　　 　　　　善言天者，必有验于人；善言古者，必有合与今；善言人者，必有厌与己。 　　 　　　　久立伤骨，久坐伤血，久视伤神，久行伤筋，久卧伤气。 　　 　　　　人受天地之气生，天之阳气为气，地之阴气为血，故气常有余，血常不足。 　　　　　　——朱丹溪〈格致余论〉 　　 　　　　见痰休治痰，见血休治血，见汗不发汗，有热莫攻热；喘气毋耗气，精遗勿涩泄，明得个中趣，方是医中杰。 　　　　　——〔明〕李中梓《医宗必读;肾为先天本、脾为后天本论》 　　 　　　　十问 　　　　一问寒热二问汗，三问头身四问便； 　　　　五问饮食六问胸，七聋八渴俱当辨； 　　　　九问旧病十问因，再兼服药参机变； 　　　　妇人尤必问经期，迟速闭崩皆可见； 　　　　再添片语告，天花麻疹全占验。 　　　　　——〔清〕陈修园《医生实在易•问证诗》 　　 　　　　凡医者之于病人，必事事体贴，如若身受之，而后用药无误。医之为道，全在身考。 　　　　　——〔清〕徐灵胎《慎疾刍言;用药》 　　 　　　　暴眩为风火与痰，渐眩为上虚气陷。 　　　　　——〔清〕陈修园《医学实在易》 　　 　　　　土虚木必摇 　　　　　——〔清〕尤在泾《静香楼医案》 　　 　　　　肝风上升于巅顶，原属阴亏；痰浊弥漫于中宫，多因脾弱。 　　　　　——〔清〕王旭高《王旭高医案》 　　 　　　　诸风掉眩，皆属于肝。 　　　　　——《内经》"至真要大论" 　　 　　　　无虚不能作眩。 　　　　　——〔明〕张介宾《景岳全书》 　　 　　　　无痰则不作眩。 　　　　　——〔元〕朱丹溪《丹溪心法》 　　 　　　　正气存内，邪不可干，邪之所凑，其气必虚！ 　　 　　　　天人和一。 　　 　　　　见病医病，医家大忌！ 　　 　　　　病有标本，多有本病不现而标病见者，有标本相反不相符者， 　　 　　　　若见一证即医一证，必然有失。唯见一证，而能求其证之所以然，则本可识矣。 　　　　　——〔明〕周慎斋 　　 　　　　治病必先识病，识病然后议药。 　　　　　——〔清〕喻嘉言《寓意草;先议病后议药》 　　 　　　　病经议明，则有是病即有是药，病千变药亦千变。必伏其所主，而先其所因。 　　　　　——《素问;至真要大论》 　　　　（　张景岳注云：“必伏其所主者，制病之本也。先其所因者，求病之由也。”） 　　 　　　　有诸内必形诸外，观其外可知其内。 　　　　　——〔清〕周杓元《温证指归;望色论》 　　 　　　　病痰饮者，当以温药和之。 　　　　　——张仲景 　　 　　　　舌以候元气之盛衰，苔以察病症之浅深。 　　　　　——〔清〕俞根初《重订通俗伤寒论;伤寒脉舌》 　　 　　　　辨舌质，可诀五脏之虚实；视舌苔，可察六淫之浅深。 　　　　　——〔近代〕曹炳章《辨舌指南;辨舌总论》 　　 　　　　观舌本，可验其阴阳虚实；审苔垢，即知其邪之寒热浅深也。 　　　　　——〔清〕章虚谷《医门棒喝》 　　 　　　　谨察间甚，以意调之，间者并行，甚者独行。 　　　　　——《素问;标本病传论》 　　　　　（　张景岳注云：“病浅者可以兼治，故曰并行。病甚者难容杂乱，故曰独行。”） 　　 　　　　寸尺弱，勿汗。 　　　　寸脉弱者，不可发汗，汗则亡阳；尺脉弱者，不可发汗，汗则亡阴。 　　　　　——〔清〕程钟龄《医学心悟;医门八法;论汗法》 　　 　　　　汗也者，合阳气、阴精蒸化而出者也。 　　　　汗之为物，以阳气为运用，以阴精为材料。 　　　　　——〔清〕吴鞠通《温病条辨;汗论》 　　 　　　　阴虚之热者,宜壮水以平之;无根之热者,宜益火以培之。 　　　　　——〔明〕张景岳《景岳全书匮;寒热》 　　 　　　　治上消者，宜润其肺，兼清其胃；治中者，宜清其胃，兼滋其肾；治下消者，宜滋其肾，兼补其肺。 　　　　　——〔清〕程钟龄《医学心悟;三消》 　　 　　　　内之证或不及其外，外之证则必根于其内。 　　　　　——〔现代〕明坚《医林掇英;外病求内在之根源》 　　 　　　　治外感如将，治内伤如相。 　　　　　——〔清〕吴鞠通《温病条辨;杂说;治病法论》 　　 　　　　治外感如将，贵在猛峻；治内伤如相，贵在圆通。 　　　　症/?征也，瘕者假也。 　　　　征者，成形而坚定不移者是也；假者，无形而可聚可散者也。 　　　　　——〔明〕张景岳《景岳全书;妇人规;症瘕类》 　　 　　　　症?瘕与积聚异名同病。 　　　　症?者，有形可征，坚硬不移，痛有定处，病属血分； 　　　　瘕者，聚散无常，推之可移，痛无定处，病属气分。 　　　　积;聚 　　　　积者积垒之谓，由渐而成者也； 　　　　聚者聚散之谓，作止不常者也。 　　　　　——〔明〕张景岳《景岳全书;杂证谟;积聚》 　　 　　　　积血聚气 　　　　积者，推之不移，成于五脏，多属血病； 　　　　聚者，推之则移，成于六腑，多属气病。 　　　　　——〔清〕程钟龄《医学心悟;积聚》 　　 　　　第二部分 　　 　　　　木热则流脂，肝热未有不见痰者！ 　　　　心肾;虚寒虚热 　　　　取心者不必齐以热，取肾者不必齐以寒；但益心之阳，寒亦通行，强肾之阴，热之犹可。 　　　　　——唐;王冰《素问;至真要大论》注文 　　 　　　　表;里 　　　　病在于表，毋攻于里，恐表邪乘虚陷入于里也；病在于里，毋虚其表，恐汗多亡阳也。 　　　　　——〔明〕李中梓《医宗必读;辨治***论》 　　 　　　　外感法仲景，内伤法东垣；热病用河间，杂病用丹溪。 　　　　　——〔明〕王纶《明医杂著;医论》 　　 　　　　呕苦知邪在胆，吐酸识火入肝。 　　　　　——〔清〕李用粹《证治汇补;胸膈门;呕吐》 　　 　　　　胆热移脑为鼻渊；肝热转肺为鼻痔。 　　　　　——〔清〕王旭高《环溪草堂医案;诸窍门》 　　　　 　　　　肚腹三里留， 　　　　腰背委中求 　　　　头项寻列缺 　　　　面口合谷收 　　　　　----四总穴歌 　　 　　　　凡血枯经闭者，当求生血之源，源在胃也； 　　　　而呕血吐血者，当求动血之源，源在脏也。 　　　　　——〔明〕张景岳《景岳全书;杂证谟;血证》 　　 　　　　右脉不足，补气药多于补血药； 　　　　左脉不足，补血药多于补气药。 　　　　　——〔明〕汪石山《石山医案;营卫气血论》引朱丹溪语 　　 　　　　诸见血，身热脉大者难治，是火邪盛也； 　　　　身凉脉静者易治，是正气复也。 　　　　　——〔元〕朱丹溪《丹溪心法;吐血》 　　 　　　　凡治血证，须知其要； 　　　　而血动不由，惟火惟气耳。 　　　　——〔明〕张景岳《景岳全书;杂证谟;血证》 　　 　　　　一切不治之证，总由不善祛瘀之故。 　　　　　——〔清〕唐容川《知证论;吐血》 　　 　　　　朱丹溪：气血冲和，万病不生，一有怫郁，诸病生焉。 　　 　　　　　　气实者气必喘粗，声音壮厉； 　　　　　　血实者血必凝聚，多痛且坚。 　　　　　——〔清〕徐灵胎《杂病源;虚实》 　　 　　　　学医从《伤寒》入手，始则难，继而大易；从杂症入手，始则易，继而大难。瘀血化水，亦发水肿，是血病而兼水也。 　　　　　——〔清〕唐容川《血证论》 　　 　　　　血不利则为水。 　　　　　——〔东汉〕张仲景《金匮要略;水气病脉证并治》 　　 　　　　安谷则昌，绝谷则亡。 　　　　　——〔明〕李宗梓《医案必读;肾为先天本脾为后天本论》引语 　　 　　　　后天资生，纳谷为宝。 　　　　　——〔近代〕张锡纯 　　 　　　　凡水肿等证，乃肺脾肾三脏相干之病。盖水为至阴，故其本在肾；水化于气，故其标在肺；水唯畏土，故其制在脾。 　　　　　——〔明〕张景岳《景岳全书;杂证谟;肿胀》 　　 　　　　别阴阳于疑似之间， 　　　　辨标本于隐微之际； 　　　　有无之殊者，求其有无之所以殊； 　　　　虚实之异者，责其虚实之所以异。 　　　　——〔元〕朱丹溪《丹溪心法;审查病机无失气宜论》 　　 　　　　谨守病机，各司其属。 　　　　　——〔唐〕王冰《素问;至真要大论》注 　　 　　　　（痰）在肺则咳，在胃则呕吐，在心则悸，在头则眩，在背则冷，在胸则痞，在胁则胀，在肠则泻，在经络则肿，在四肢则痹。 　　　　　——〔清〕林佩琴《类证治裁;痰饮论治》 　　 　　　　肥人气虚多痰，瘦人血虚多火。 　　　　　——〔清〕程芝田《医法心传;医宜通变论》 　　 　　　　百病多因痰作崇。 　　　　　——〔清〕汪昂《汤头歌诀;礞石滚痰丸》 　　 　　　　痰为诸病之源，怪病皆由痰成。 　　　　　——〔清〕沈金鳌《杂病源流犀烛;痰饮源流》 　　 　　　　怪病是痰，十居八九。 　　　　　——〔清〕裴一中《言医》引朱丹溪语 　　 　　　　湿邪为病，缓而难知。 　　　　　——〔清〕吴刊安《伤寒指掌;湿症合参》 　　　　 　　不明脏腑经络，伸手动手遍错。 　　 　　　　夫病之一物，非人身素有之也，或自外而入，或由内而生，皆邪气也。?I气加诸身，速攻之可也，速去之可也。 　　　　　——〔金〕张子和《儒门事亲》 　　 　　第三部分 　　 　　　　邪之所凑，其气必虚。留而不去，其病则实。 　　　　　——王旭高《王旭高医案》 　　 　　　　欲知病之难易，先知病之深浅。欲知病之深浅，先知病之部位。 　　　　　——〔清〕宝辉《医医小草》 　　 　　　　治病必先识病，识病然后议药，药者所以胜病者也。识病，则千百药中任举一、二种用之且通神；不识病，则歧多而用眩。 　　　　　——〔清〕喻昌《寓意草》 　　 　　　　谚云十个医，十个法，此言不然，病者只有一个病，自当只有一个法。 　　　　　——〔清〕陆九芝《世补斋医书》 　　 　　　　凡治病治遗使邪有出路。宜下出者，不泄之不得下也。宜外出者，不散之不得外也。 　　　　　——〔清〕周学海《读医随笔》 　　 　　　　考古人用药，有攻病保躬两途，攻病则或凉或温，当取其偏，保躬则适其寒温，宜用其平。 　　　　　——〔清〕程杏轩《杏轩医案》 　　 　　　　人之所病病疾多，医之所病病道少。 　　　　　——〔先秦〕扁鹊见《医述》 　　 　　　　善为医者，行欲方而智欲圆，心欲小而胆欲大。 　　　　　——〔唐〕孙思邈 　　 　　　　不读本草，焉知药性？专泥药性，决不识病；假饶识病，未必得法，识病得法，工中之甲。 　　　　　——〔金〕张子和《儒门事亲卷十四治病》 　　 　　　　仲景诸方，实万世医门之规矩准绳也，后之欲为方圆平直者，必于是取则焉。 　　　　　——〔元〕朱震亨《局方发挥》 　　 　　　　医不贵于能愈病，而贵于能愈难病；病不贵于能言医，而贵于能延真医。 　　　　　——〔明〕张景岳《景岳全书》 　　 　　　　医之为道，非精不能明其理，非博不能致其得。 　　　　　——〔清〕刘仕廉《医学集成》 　　 　　　　医是讲学不是市道，故商贾贸迁之术无一书之传，而医家言则汗牛充栋。 　　　　　——〔清〕陆九芝《世补斋医书》 　　 　　　　《内经》无论真不真，总是秦汉间书，得其词组，即是治法；《伤寒论》无问全不全，苟能用其法以治今人病，即此亦已足矣。后学能识病，全赖此数书。 　　　　　——〔清〕陆九芝《世补斋医书》 　　 　　　　学医当学眼光，眼光到处，自有的对之方，此有说不尽之妙，倘拘拘于格理，便呆钝不灵。 　　　　　——〔清〕曹仁伯《琉球百问》 　　 　　　　大约功夫到时，眼光中无相同之病。看一百人病，便有一百人方，不得苟同，始为有味。若功夫未到，便觉大略相同。 　　　　　——〔清〕曹仁伯《琉球百问》 　　 　　　　凡看病须要格分寸。谅病之分寸，而定药之分寸，格成一方，看去增减一味不得。 　　　　　——〔清〕曹仁伯《琉球百问》 　　 　　　　凡少年人看病，心中必谓天下无死症，如有死者，总由我功夫不到，一遇难处，遂打起精神，与他格算，必须万全而后止。学医者，不可无此种兴会。 　　　　　——〔清〕曹仁伯《琉球百问》 　　 　　　　凡临证，须审病人情状，酌配方药。但记每方治某病便非。 　　　　　——〔清〕曹仁伯《琉球百问》 　　 　　　　大凡名家亦有偏处。当日雨田先生善用凉药，非无用温处，用至七分止矣；性天先生善用温药，非无用凉处，用至七分而止。两家对待，各具至理。雨田先生曰：一分热邪不除，便为不了之病，易戕正气。性天先生曰：一分阳气不亏，不受阴邪为病。当时两家论治最好看，然亦须有学问去领会，无学问者安能识此奥旨，而两家亦终不相通。 　　　　　——〔清〕曹仁伯《琉球百问》 　　 　　　　用古人之法，审其用法之时，得其立法之心。学无常师，择善而从。 　　　　　——〔明〕孙一奎《赤水玄珠》 　　 　　　　临病人于饿顷便处汤剂何敏捷乃尔，要惟有定识于平时，乃克有定方于片刻。 　　　　　——〔清〕陆九芝《世补斋医书》 　　 　　　　学医一道，既不能离开书本，也不能专靠书本，既要凭些经验阅历，也要懂得经籍要义。 　　　　　——〔近代〕冉雪峰 　　 　　　　凡阳虚多寒者，宜补以甘温，而清润之品非所定； 　　　　阴虚多热者，宜补以甘凉，而辛燥之类不可用。 　　　　　——〔明〕张景岳《景岳全书;新方八略;补略》 　　 　　　　益火之源，以消阴翳； 　　　　壮水之主，以制阳光。 　　　　　——〔唐〕王冰《素问;至真要大论》注文 　　 　　　　阴阳俱不足，补阳则阴竭，滋阴则阳脱。如是者，可将以甘药。 　　　　　——《灵枢;终始篇》 　　 　　　　“上下交损，当治其中” 　　　　　——〔清〕叶天士 　　 　　　　阳虚之甚者，先回其阳，继而渐加补阴之药，是无阴则阳无以化也； 　　　　阴虚之甚者，先补其阴，继而渐加补阳之药，是无阳则阴无以生也。 　　　　　——〔清〕王三尊《医权初编》 　　 　　　　回阳之中，必佐阴药； 　　　　摄阴之内，必兼顾阳气。 　　　　　——〔清〕叶天士《临证指南医案》华岫云按 　　 　　　　善补阳者，必于阴中求阳，则阳得阴助而生化无穷； 　　　　善补阴者，必于阳中求阴，则阴得阳升而泉源不竭。 　　　　　——〔明〕张景岳《景岳全书;新方八略;补略》 　　 　　　　春夏养阳，秋冬养阴。 　　　　　——《素问;四气调神大论》 　　 　　　　阴症似乎阳，清之必毙； 　　　　阳症似乎阴，温之必亡。 　　　　　——〔清〕顾松园《顾松园医镜;格言汇篡》 　　 　　　　五味入口，各有所走，各有所病。酸走筋，多食之，令人癃；咸走血，多食之，令人渴；辛走气，多食之，令人洞心。辛与气俱行，故辛入心，而与汗俱出；苦走骨，多食之，令人变呕；甘走肉，多食之，令人?B。推此，则知问其所欲五味，以知其病之所起所在也。 　　　　　——〔明〕杨继洲《针灸大成》 　　 　　　　李汉彪师傅传草药辨认秘诀： 　　　　　草木中空善治风，对枝对叶能治红。 　　　　　叶边有刺皆消肿，叶中有酱拨毒功。 　　 　　　　善诊者，察色按脉，先别阴阳。 　　　　太阴湿土得阳始运，阳明燥土得阴自安。 　　　　出入废，则神机化灭，升降息，则气立孤危。 　　　　通阳不在温，而在利小便。 　　 　　　　“五藏六府皆令人咳，非独肺也” 　　　　　——《素问;咳论》 　　 　　　　“上焦如雾，中焦如沤，下焦如渎”， 　　　　“营出于中焦，卫出于下焦” 　　　　　——《灵枢;营卫生会篇》 　　 　　　　中医辩证 　　 　　　　　辨舌质可验五脏之虚实，视舌苔可察六淫之深浅。 　　　　　　——〔近代〕曹炳章《辨舌指南》 　　 　　　　病不应脉，当思其病；脉不应病，当思其脉；药不应病，当思其药。 　　　　　——〔明〕杭世骏 　　 　　　　证虽重而门类明白者，不须诊脉亦可议方，证虽轻而题目未定者，必须仔细察脉。 　　　　　——〔明〕李?w《医学入门》 　　 　　　　湿病在表，一身尽痛；湿病在里，一身不痛。 　　　　　——〔明〕汪昂《医方集解》 　　 　　　　热在上焦，咽乾口糜；热在中焦，心烦口渴；热在下焦，便秘溺赤。 　　　　　——〔明〕李?w《医学入门》 　　 　　　　凡病气重，则小便必涩；病气苏，则便溺渐通。 　　　　　——〔清〕程杏轩《医述》 　　 　　　　卫虚则外寒而栗，营虚则内热而咳；营虚则咳伤 　　　　肺而唾腥；卫虚则寒入脾而吐涎沫。 　　　　　——〔清〕程杏轩《医述》 　　 　　　　逢节发病，必非议补之时。 　　　　　——〔清〕陆九芝《世补斋医书》 　　 　　　　脉病人不病则病重，人病脉不病则病轻。 　　　　　——〔清〕王孟英《王氏医案译注》 　　 　　　　治病必先辨症，辨症须辨兼症，徐洄溪谓有一症不具，即需审慎者，固难为见病治病、知常不知变者道也。 　　　　　——〔清〕费绳甫《孟河费氏医案》